Diari Oficial de la Generalitat Valenciana


Sumari del DOGV 9641, del 17-07-2023 (2023/8013)

Extracte de la Resolució de 30 de juny de 2023, del rector de la Universitat Politècnica de València, per la qual es convoquen les ajudes del Programa propi Euromovex per a finançar estades dins d'un acord de doble titulació internacional durant el curs acadèmic 2023-2024.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9641

Data del DOGV
:   17-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8013


Data del document
:   28-06-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * ajuda pública

Extracte de la Resolució de 30 de juny de 2023, del rector de la Universitat Politècnica de València, per la qual es convoquen les ajudes del Programa propi Euromovex per a finançar estades dins d'un acord de doble titulació internacional durant el curs acadèmic 2023-2024. [2023/8013]  
BDNS (identif.): 707987.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/707987)  
  
Objecte de la convocatòria  
Euromovex és un programa propi finançat íntegrament amb fons de la Universitat Politècnica de València (UPV) l'objectiu del qual és fomentar la mobilitat sota acords de doble titulació amb universitats estrangeres, finançant estades per estudis en els casos en què no es puguen finançar amb el programa «Erasmus+». La durada de l'estada pot ser d'un semestre o un curs acadèmic.  
  
Crèdit pressupostari i quantia de les ajudes  
L'import total de la convocatòria és de 168.000 €.  
S'adjudicaran les beques disponibles fins a cobrir el pressupost adjudicat a aquesta convocatòria segons les condicions econòmiques descrites a continuació:  
L'ajut serà de 400 € mensuals i la dotació dependrà de la durada de l'estada. Els estudiants que hagen de cursar fins a 35 ECTS a la institució de destinació durant el curs 2023-2024 rebran assignació econòmica semestral. Els estudiants que hagen de cursar 36 o més crèdits ECTS a la institució de destinació rebran assignació econòmica de curs complet.  
  
En el cas d'alumnat que 2n any de doble titulació a la universitat de destinació, la càrrega de crèdits serà valorada i interpretada per la comissió de selecció tenint en compte el còmput total de tot el periode de doble titulació, incloent estades i rendiment acadèmic en destinació en cursos anteriors.  
Les estades amb assignació econòmica anual seran finançables fins a un màxim de 300 dies (deu mesos). Les estades amb assignació econòmica semestral seran finançables fins a un màxim de 210 dies (set mesos)  
La durada de l'estada es calcula en mesos de trenta dies. L'import final del periode de mobilitat es determinarà multiplicant el nombre de mesos de la mobilitat per l'import de l'ajuda mensual. En el cas de mesos incomplets, l'ajuda econòmica es calcularà multiplicant el nombre de dies del mes incomplet per 1/30 de l'ajuda mensual. Els mesos incomplets es considera que també tenen trenta dies.  
Només seran finançables els períodes d'estada presencial (amb desplaçament físic) al país de la universitat de destinació.  
  
Destinataris  
Podran sol·licitar aquestes beques els estudiants de la UPV amb matrícula activa el curs 2022-2023, que estiguen cursant estudis de doble titulació internacional en una titulació oficial de grau o màster durant el curs 2022-2023 que continue durant el curs 2023-2024, i que complisquen els requisits de la convocatòria.  
  
Documentació i termini presentació sol·licituds:  
Les sol·licituds s'emplenaran a través del sistema de gestió de convocatòries d'aplicació AIRE de la UPV.  
El termini de presentació de la sol·licitud a la plataforma AIRE (accés des d'intranet personal UPV) serà de deu dies hàbils a partir de l'endemà de la data de publicació al Diari Oficial de la Generalitat Valenciana.  
  
València, 28 de juny de 2023.- El vicerector de Internacionalització y Comunicació: José Francisco Monserrat del Río.